
[bookmark: _Hlk100820923]          În temeiul prevederilor art.136 alin. (8) lit. b) din OUG nr. 57/2019 privind Codul Administrativ, cu modificările și completările ulterioare, Directorul executiv al Direcției Patrimoniu și Serviciul Patrimoniu, Concesionări, Închirieri, formulează următorul:

                                         RAPORT DE SPECIALITATE
[bookmark: _Hlk59089574][bookmark: _Hlk72240632]la proiectul de hotărâre privind însușirea documentației  cadastrale de primă înregistrare a unui imobil teren cu destinația de drum

          Având în vedere necesitatea evidențierii corecte în sistemul integrat de cadastru și carte funciară a imobilelor teren cu destinația de drum aflate în domeniul public al Municipiului Satu Mare, s-a procedat la întocmirea documentației cadastrale de primă înregistrare pentru imobilul teren cu destinația de drum, identificat conform anexei la proiectul de hotărâre.     
          În sensul celor de mai sus, este necesară însușirea documentației cadastrale de primă înregistrare a imobilului teren cu destinație de drum, situat în Municipiul Satu Mare după cum urmează:
• documentația cadastrală de primă înregistrare a imobilului teren în suprafață totală de 12084 mp (compusă din  suprafața de 2705 mp corp 1-2 și  suprafața de 9379 mp corp 2-2, cele două suprafețe fiind întretăiate de str. Ganea)– categoria de folosință ”drum în intravilan” – Strada Bârgăului, situat în Municipiul Satu Mare, executată de S.C. Syntax S.R.L. prin  persoană fizică autorizată  Budai Zsolt-Petru, vizată de O.C.P.I. Satu Mare sub nr. 86475/24.08.2026.
         Imobilul – teren menționat anterior nu are carte funciară deschisă, acesta constituind proprietate extratabulară a Municipiului Satu Mare. În consecință, imobilului îi va fi atribuit un număr cadastral nou și va fi înscris în cartea funciară, cu drept de proprietate în favoarea Municipiului Satu Mare, în domeniul public.      
         Față de cele expuse mai sus și ținând cont de prevederile art. 129 alin. (2) lit. c) din O.U.G. nr.57/2019 privind Codul administrativ, cu modificările și completările ulterioare,  potrivit căruia Consiliul Local are atribuții în administrarea domeniului public și privat al municipiului, înaintăm prezentul proiect Consiliului Local cu propunere de aprobare.

